armvectores/hy_wikipedia_2023 huggingface dataset:
Արարատ Մալխասյան

Արարատ Ցոլակի Մալխասյան (մարտի 29, 1948(1948-03-29), Արմավիր), հայ քիմիկոս, քաղաքական գործիչ։ Քիմիական գիտությունների դոկտոր (1983), պրոֆեսոր (1985): Հայաստանի ճարտարագիտության ակադեմիայի ակադեմիկոս (1999): ՀՀ ԱԺ 3-րդ գումարման պատգամավոր (2003-2007):


== Կենսագրություն ==
Արարատ Մալխասյանը ծնվել է 1948 թվականի մարտի 29-ին Արմավիր քաղաքում։ 1970 թվականին ավարտել է Երևանի պետական համալսարանը։ 1969-1970 թվականներին եղել է  ՀԽՍՀ ԳԱ օրգանական քիմիայի ինստիտուտի ավագ լաբորանտ, 1974 թվականին՝ կրտսեր գիտաշխատող։ 1970-1973 թվականներին սովորել է Մոսկվայի պետական համալսարանի ապիրանտուրայում։ 1974-1993 թվականներին եղել է «Նաիրիտ» գիտաարտադրական միավորման ավագ գիտաշխատող, լաբորատորիայի վարիչ, ապա՝ բաժնի պետ։ 1993-2000 թվականներին աշխատել է ՀՀ գյուղատնտեսության նախարարությունում, եղել «Պարեն» գիտաարտադրական և նախագծային պետական ձեռնարկության տնօրեն, 2000-2002 թվականներին՝ ՀՀ կառավարությանն առընթեր ստանդարտացման, չափագիտության և սերտիֆիկացման վարչության պետ, 2002-2003 թվականներին ՀՀ տնտեսական զարգացման նախարարի տեղակալ։ 2006 թվականի հունիսի 13-ին նշանակվել է ԵՊՀ պրոռեկտոր։ 2003-2007 թվականներին եղել է պատգամավոր, գիտության և կրթության մշտական հանձնաժողովի անդամ։ 2007 թվականից զբաղեցրել է ՀՀ ԳԱԱ օրգանական և դեղագործական քիմիայի գիտատեխնոլոգիական կենտրոնի տնօրենի պաշտոնը, միաժամանակ՝ ԵՊՀ պրոռեկտոր՝ ընդհանուր հարցերի գծով։


== Անդամակցություն ==
ՀԳԳԱ անդամ, 1997
Էկոլոգիայի միջազգային ակադեմիայի անդամ, 1996


== Գիտական գործունեություն ==
Աշխատանքները վերաբերում են քլորոպրենային կաուչուկների արտադրության տեխնոլոգիայի բարելավմանը, շրջակա միջավայրի պահպանության, սննդամթերքի մշակման և հացաթխման տեխնոլոգիաներին։ Բազմաթիվ գիտական աշխատությունների հեղինակ է («Ստանդարտացում, չափագիտություն, համապատասխանության հավաստում և որակի կառավարում»)։


== Քաղաքական գործունեություն ==
2003 թվականին ընտրվել է ԱԺ պատգամավոր՝ ՀՀԿ համամասնական ընտրացուցակով։ Եղել է ԱԺ գիտության, կրթության, մշակույթի և երիտասարդության հարցերի մշտական հանձնաժողովի, Եվրոպական կառույցներին ինտեգրման հարցերի ժամանակավոր հանձնաժողովի անդամ։ ԱԺ ՀՀԿ խմբակցության անդամ։


=== Կուսակցություն ===
1998 թվականի սեպտեմբերի 10-ին դարձել է ՀՀԿ անդամ։ 1999 թվականի հունվարի 30-ին (ՀՀԿ 5-րդ համագումար), 2001 թվականի հունիսի 9-ին (ՀՀԿ 6-րդ համագումար), 2003 թվականի հուլիսի 12-ին (ՀՀԿ 8-րդ համագումար), 2005 թվականի դեկտեմբերի 17-ին (ՀՀԿ 9-րդ համագումար), 2006 թվականի հուլիսի 22-ին (ՀՀԿ 10-րդ համագումար), 2007 թվականի նոյեմբերի 10-ին (ՀՀԿ 11-րդ համագումար) ընտրվել է ՀՀԿ խորհրդի անդամ։ 2009 թվականի նոյեմբերի 28-ին (ՀՀԿ 12-րդ համագումար) դարձել է ՀՀԿ խորհրդի անդամ։


== Երկեր ==
Ստանդարտացում, չափագիտություն, համապատասխանության հավաստում և որակի կառավարում։ Երևան։ Լեգալ Պլյուս, 2001։
Օրենսդրական ուղեցույց։ Հայաստանի Հանրապետությունում արտադրության, առևտրի և ծառայությունների ոլորտներում ստանդարտացման, համապատասխանության հավաստման, չափումների միասնականության ապահովման, առևտրի կանոնների պահպանման և սպառողների իրավունքների պաշտպանության վերաբերյալ։ Երևան։ Լեգալ Պլյուս, 2002։


== Ծանոթագրություններ ==
Սուրբ Աստվածածին եկեղեցի (Ակնաղբյուր)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ Առաքելական եկեղեցու տաճար Հայաստանի Հանրապետության Տավուշի մարզի Ակնաղբյուր գյուղում։


== Պատմություն ==


== Տես նաև ==
Տավուշի մարզ


== Գրականություն ==
Ռուբեն Սիմոնյան,  Տավուշի մարզ, Երևան, ««Ոսկան Երևանցի»», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
372

372 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 372 թվականն է, 
IV դարի 72-րդ տարին։


== Դեպքեր ==


== Ծնունդներ ==


== Մահեր ==
Սուրեն Խոջումյան

Սուրեն Գևորգի Խոջումյան (, Երևան), հայ բժիշկ, բժշկական գիտությունների թեկնածու, Հայրենական մեծ պատերազմի մասնակից։


== Կենսագրություն ==
Սուրեն  Խոջումյանը ծնվել է 1923 թվականին Երևան քաղաքում։ Միջնակարգ կրթությունը ստացել է 1939 թվականին՝ թիվ 29 միջնակարգ դպրոցում և ընդունվել բժշկական ինստիտուտ, որն էլ ավարել  է 1943 թվականին և  օգոստոսին զորակոչվել բանակ։ Եղել է Հյուսիսային Կովկասի ռազմաճակատում, որտեղ էլ նշանակվել է 31-րդ առանձին գնդի  բուժսանծառայության պետ։ Հետոագայում տեղափոխվել է 45-րդ բանակի 261-րդ հրաձգային դիվիզիայի 278 հրաձգային գունդ, այնուհետև՝ № 809 հրետանային գունդ։
1945 թվականին եղել է 89-րդ հրաձգային դիվիզիայի ուսումնական գումարտակի բժիշկ։ Նույն թվականին ընդունվել է ԽՄԿԿ շարքերը։ 1946 թվականին նշանակվել է Անդրկովկասի զինվորական օկրուգի սակրավորների գումարտակի բժիշկ։
1946 թվականի դեկտեմբերին կապիտան Խոջումյանը զորացրվել է։
Պարգևատրվել է մեդալներով։


== Ծանոթագրություններ ==
Ջորջե Կրստիչ

Ջորջե Կրստիչ (սերբ.՝ Ђорђе Крстић, ապրիլի 19, 1851(1851-04-19)[…], Kanjiža, Սերբիա - հոկտեմբերի 30, 1907(1907-10-30), Բելգրադ, Սերբիայի թագավորություն), սերբ ռեալիստ նկարիչ, ուսուցիչ, ակադեմիկոս։


== Կենսագրություն ==
Ջորջե Կրստիչը ավարտել է Մյունխենի գեղարվեստի ակադեմիան։ Մինչև 1883 թվականը նա ստեղծել է իր վաղ շրջանի ստեղծագործությունները գերմանական ռեալիզմի ազդեցությամբ։ Վերադառնալով Սերբիա՝ Կրստիչը ռեալիստական ​​նկարչության իր ժանրը փոխեց ավելի հովվերգականի։ Նա շրջել է Սերբիայում, ուրվագծել ճարտարապետական ​​հուշարձաններ, ժողովրդական կյանքի տեսարաններ, սերբական բնության բնորոշ անկյուններ։ 


== Ստեղծագործություններ ==
Կրստիչի ստեղծագործություններին բնորոշ է բնության մանրակրկիտ ուսումնասիրությունը (Անատոմիստը, 1880 թվական, Ձկնորսի խրճիթի դռները երկուսն էլ Բելգրադի ազգային թանգարանում), ռոմանտիկ հուզմունքի առանձնահատկությունները։
Նկարչի հետագա ստեղծագործություններում աշխույժ դինամիկան և մասշտաբի թարմությունը (Բաբա-Կայ Թաունշիփ, 1907 թվական, Ազգային թանգարան, Բելգրադ) խոսում են պլեներ գեղանկարչության սկզբունքների նկատմամբ նրա մոտեցման մասին։
Այս վաղ շրջանի որոշ նշանակալից ստեղծագործություններ ներառում են Խեղդված կինը, Անատոմիստը և Ավետարանիչը։
Հեղինակ է մի շարք բնապատկերների, որոնցից են Կոսովոյի դաշտային լանդշաֆտը, Չաչկայի տեսանելիությունը, Լեսկովաց, Ստուդենիցա և Ժիչա։ Հետագա տարիներին Կրստիչը ստեղծել է մի շարք սրբապատկերներ Չուրուգում և Նիսում։ Նկարել է դիմանկարներ, պատմական ժանրի կտավներ։ Դիմանկարներում և ժանրային կոմպոզիցիաներում նա համատեղել է ռոմանտիզմի և ռեալիզմի առանձնահատկությունները։ Կրստիչը ստեղծել է ավելի քան 50 ստեղծագործություն՝ հիմնված սերբական ժողովրդական արվեստի և ավանդական հագուստի վրա։ Դասավանդել է նկարչություն։ Նրա հայտնի ուսանողներից է Նադեժդա Պետրովիչը։
1884 թվականից եղել է Սերբիայի գիտությունների և արվեստների ակադեմիայի անդամ։


== Աշխատանքներ ==

		
		
		
		
		


== Գրականություն ==
Популярная художественная энциклопедия. Под ред. Полевого В.М.; М.: Издательство "Советская энциклопедия", 1986.
Энциклопедический словарь. 2009.


== Ծանոթագրություններ ==


== Արտաքին հղումներ ==
Đorđe Krstić(սերբ.)
Շումսկի շրջան

Շումսկի շրջան (ուկրաիներեն՝ Шумський район), շրջան Ուկրաինայի Տերնոպոլի մարզում։
Ստեղծվել է 1939 թվականին։ Վարչական կենտրոնը՝ Շումսկ։


== Աշխարհագրություն ==
Շրջանի տարածքի մակերեսը կազմում է 838 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 36511 մարդ։ Բնակչության խտությունը կազմում էր 43,57 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Պուշկինսկի (խուտոր, Աուրգազինսկի շրջան)

Պուշկինսկի (ռուս.՝ Пушкинский, բաշկիրերեն՝ Пушкин), խուտոր Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խազաղբյուր (գետ)

Խազաղբյուր, գետ Տավուշի մարզում։ Սկիզբ է առնում Գուգարաց լեռների հարավարևելյան լանջերից և Ենոքավան գյուղից 5,5 կմ հարավ-արևմուտք աջից միախառնվելով Ցլաջուր գետին՝ կազմավորում է Սառնաջուր գետը։ Երկարությունը՝ 18 կմ։


== Ծանոթագրություններ ==
Ջոզեֆ Շուստեր

Ջոզեֆ «Ջո» Շուստեր (անգլ.՝ Joe Shuster; հուլիսի 10, 1914(1914-07-10)[…], Տորոնտո, Կանադա - հուլիսի 30, 1992(1992-07-30)[…], Լոս Անջելես, Կալիֆոռնիա, ԱՄՆ), կանադա-ամերիկյան կոմիքսների ստեղծող։ Գրող Ջերի Սիգել հետ միասին հեղինակն է ամենաճանաչված և էկրանավորված հերոսների մեկի՝ Գերմարդու։
Այս հերոսը զբաղեցնում է առաջին տեղը IGNի ցանկում 2011 թվականի մայիսի՝ «Կոմիքսների 100 մեծագույն հերոսների»շարքում։


== Կենսագրություն ==
Ջոզեֆ Շուստերը ծնվել է Տորոնտոյում, հրեական ընտանիքում։ Նրա հայրը՝ Յուլին, Ներգաղթել է Ռոթերդամից, իսկ մայրը՝ Իդան, ծնունդով ուկրաինացի է։


== Մահ ==
Շուստերը մահացել է 1982 թվականի հուլիսի 30-ին Արևմտյան Լոս Անջելեսում՝ սրտի անբավարարության և հիպերտոնիայի պատճառով։
Նա 78 տարեկան էր։


== Ծանոթագրություններ ==


== Արտաքին հղումներ ==
Comic Art & Graffix Gallery – Artist Biography
«About Us»։ The Joe Shuster Awards։ Արխիվացված է օրիգինալից May 8, 2008-ին։ Վերցված է August 12, 2008 Additional, Aug 13, 2008.
Սպասկոե (գյուղ, Բուգուլմինսկի շրջան)

Անվան այլ կիրառումների համար տե՛ս՝ ՍպասկոեՍպասկոե (ռուս.՝ Спасское), գյուղ Ռուսաստանի Թաթարստան հանրապետության Բուգուլմինսկի շրջանի կազմում։
Բնակչությունը վերջին գրանցված տվյալներով կազմում էր 644 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատրերայի ամրոց

Մատրերայի ամրոց (իսպ.՝ Castillo de Matrera/Torre Matrera), միջնադարյան ամրոց Իսպանիայի Վիլյամարտին համայնքում։ Թվագրվում է 9-րդ դար։ 1949 թվականից համարվում է ազգային հուշարձան, 1985 թվականին ընդգրկվել է Իսպանիայի մշակութային ժառանգությունների ցանկում (իսպ.՝ Bien de Interés Cultural):


== Պատմություն ==
9-րդ դարում ամրոցը կառուցել է Օմար իբն Հաֆսունը։ 13-րդ դարում այն նվաճել է Կաստիլիայի թագավոր Ֆերնանդո III-ը,  ով վերակառուցել է ամրոցը։ 14-րդ դարում ամրոցն անցել է մուսուլմանների ձեռքը։ 1341 թվականին Ալֆոնսո XI-ը նվաճել է այն։ 
Գտնվելով Գրանադայի սահմանին մոտ 1408 և 1445 թվականներին Գրանադայի մուսուլմանները պաշարել են ամրոցը։
Բարձր պարիսպներով կառույցն արևելքից հասանելի է Puerta del Sol դարպասով, արևմուտքից՝ Puerta de los Carros: Երկու մուտքերն էլ շրջապատված են աշտարակներով։


== Վերականգնում ==
Ամրոցի աշտարակի վերանորոգման աշխատանքները սկսվել են 2016 թվականին ճարտարապետ Կառլոս Կևադոյի ղեկավարությամբ։ Աշտարակի վերանորոգման աշխատանքներն արժանացել են հասարակական բացասական արձագանքի։ «Hispania nostra» (Մեր Հիսպանիա) մշակութային ժառանգության հարցերով զբաղվող կազմակերպությունը նախագիծն անվանել է «սարսափելի»։


== Կիրառում ==
Ամրոցը գտնվում է մասնավոր տարածքում, սակայն այստեղ պարբերաբար վայրէջք են կատարում բանակին պատկանող խոշոր ուղղաթիռներ։


== Տես նաև ==
Իսպանիայի ամրոցների ցանկ


== Ծանոթագրություններ ==
Իվլին Վո

Իվլին Վո (անգլ.՝ Evelyn Arthur St. John Waugh հոկտեմբերի 28, 1903(1903-10-28)[…], West Hampstead, Քամդեն, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - ապրիլի 10, 1966(1966-04-10)[…], Combe Florey, Somerset West and Taunton, Սոմերսեթ, Սոմերսեթ, Անգլիա, Միացյալ Թագավորություն), անգլիացի գրող, գրաքննադատ և լրագրող։ Վոն հայտնի է «Քայքայում և անկում» (Decline and Fall, 1928), «Նողկալի մարմին» (1930), «Մի բուռ հող» (A Handful of Dust, 1934), «Անմոռանալին» (1947) երգիծական վեպերով, որոնց մեջ կան «սև հումորի» տարրեր. Նրա հիմնական ստեղծագործությունների թվին են պատկանում «Վերադարձ Բրայթսհեդ» (Brideshead Revisited, 1945) վիպակը և «Պատվո սուր» (Sword of Honour) եռագրությունը («Զենքով տղամարդիկ» (Men at Arms, 1952), «Սպաներ և ջենտլմեններ» (Officers and Gentlemen, 1955), «Անվերապահ կապիտուլյացիա» (Unconditional Surrender, 1961 ))։


== Ծանոթագրություններ ==
Վահան Տեր-Ղևոնդյան

Վահան Արամի Տեր-Ղևոնդյան (օգոստոսի 12, 1961(1961-08-12), Երևան, Հայկական ԽՍՀ, ԽՍՀՄ), Մեսրոպ Մաշտոցի անվան Մատենադարանի տնօրեն (2018)։ Պատմական գիտությունների դոկտոր (2017)։


== Կենսագրություն ==
Վահան Տեր-Ղևոնդյանը ծնվել է 1961 թվականի Երևանում՝ հայագետ-արաբագետ Արամ Տեր-Ղևոնդյանի և հնագետ Սեդա Դևեջյանի ընտանիքում։ 1978 թվականին ավարտել է Երևանի թիվ 172 անգլիական թեքումով միջնակարգ դպրոցը։ 1978-1983 թվականներին սովորել է Երևանի պետական համալսարանի արևելագիտության ֆակուլտետում, 1983-1986 թվականներին՝ ՀՀ ԳԱԱ պատմության ինստիտուտի ասպիրանտուրայում։
1986-1991 թվականներին եղել է ՀՀ ԳԱԱ պատմության ինստիտուտի միջին դարերի պատմության բաժնում որպես գիտաշխատող, 1991-1993 թվականներին՝ ՀՀ նախագահի օգնական, 1993-1995 թվականներին՝ Ֆրանսիայում ՀՀ գործերի (?) ժամանակավոր հավատարմատար, 1995-1998 թվականներին՝ Հայաստանի Հանրապետության արտակարգ և լիազոր դեսպան Արգենտինայում (համատեղությամբ՝ Ուրուգվայում և Բրազիլիայում), 1998-2003 թվականներին՝ «Հայաստան» համահայկական հիմնադրամի գործադիր տնօրեն, 2003-2005 թվականներին՝ ՀՀ արտաքին գործերի նախարարի խորհրդական, 2006-2008 թվականներին՝ ՀՀ արտակարգ և լիազոր դեսպան Լիբանանի Հանրապետությունում, 2008-2011 թվականներին՝ Երևանի Վալերի Բրյուսովի անվան լեզվաբանական համալսարանի ՅՈՒՆԵՍԿՕ-ի ամբիոնի վարիչ, 2008 թվականից, միաժամանակ՝ ՀՀ ԳԱԱ պատմության ինստիտուտի ավագ գիտաշխատող, ապա` առաջատար գիտաշխատող։
2012 թվականից աշխատում է Մեսրոպ Մաշտոցի անվան Մատենադարանի արաբատառ ձեռագրերի նկարագրման և ուսումնասիրման բաժնի վարիչ։ 2014 թվականից Մեսրոպ Մաշտոցի անվան Մատենադարանի գիտքարտուղար, միաժամանակ՝ բաժնի վարիչ, 2016-2018 թվականներին՝ Մատենադարանի տնօրենի պաշտոնակատար, 2017 թվականից Մայր Աթոռ Սուրբ Էջմիածնի Գերագույն Հոգևոր Խորհրդի անդամ է։ 2018 թվականի մարտի 6-ից զբաղեցնում է Մատենադարանի տնօրենի պաշտոնը։


== Գիտական-մանկավարժական գործունեություն ==
1989 թվականին պաշտպանել է թեկնածուական ատենախոսություն` «Կիլիկյան Հայաստանը և Մերձավոր Արևելքի արաբական երկրները 1145-1226 թվականներին» թեմայով և ստացել պատմական գիտությունների թեկնածուի աստիճան, 2017 թվականին՝ դոկտորական ատենախոսություն՝ «Կիլիկյան Հայաստանը և Այյուբյան պետությունները» թեմայով և ստացել պատմական գիտությունների դոկտորի գիտական աստիճան։
1988-2014 թվականներին դասավանդել է Երևանի պետական համալսարանում, Սուրբ Էջմիածնի Գևորգյան հոգևոր ճեմարանում, Հրաչյա Աճառյան համալսարանում, Բեյրութի Հայկազյան համալսարանում, ՀՀ ԳԱԱ գիտակրթական կենտրոնում։


== Աշխատություններ ==
Մենագրությունների, գիտական հոդվածների ու գրքերի հեղինակ է։

Կիլիկյան Հայաստանը և Մերձավոր Արևելքի արաբական երկրները 1145-1226 թթ., Երևան, 1994 թ.:
Կիլիկյան Հայաստանը և Մերձավոր Արևելքի արաբական երկրները 1145-1226 թթ., (ֆրանսերեն), Երևան, 2005 թ.:
Կիլիկյան Հայաստանը և Մերձավոր Արևելքի արաբական երկրները 1145-1226 թթ. (արաբերեն), Հալեպ, 2012 թ.:
Մարաշի Տէր Ղեւոնդ քահանայի յուշերը, Երևան, 2013 թ.:
Մարաշի Տէր Ղեւոնդ քահանայի յուշերը (ֆրանսերեն), Երևան, 2015 թ.:
Կիլիկյան Հայաստանը սահմանակից պետական միավորների ընկալումներում (Ազատ Բոզոյանի, Ռուստամ Շուքուրովի և Գագիկ Դանիելյանի հետ համատեղ), Երևան, 2016 թ.:


== Ծանոթագրություններ ==
Սելիա (Իտալիա)

Սելիա (իտալերեն՝ Sellia), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 589 մարդ, բնակչության խտությունը կազմում է 49 մարդ/կմ²։ Զբաղեցնում է 12 կմ² մակերես տարածք։
Փոստային ինդեքսն է՝ 880502։ Հեռախոսային կոդը՝ (+39) 0961։
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ալեքսանդր Կորոտաև

Ալեքսանդր Կորոտաև (ռուս.՝ Александр Коротаев, հուլիսի 15, 1992(1992-07-15), Տագանրոգ, Ռոստովի մարզ, Ռուսաստան), ռուս ֆուտբոլիստ, «Չայկա» ակումբի հարձակվող։


== Կենսագրություն ==
Ալեքսնադր Կորոտաևը ծնվել է 19992 թվականի հուլիսի 15-ին Տագանրոգում։ Կոնոպլյովի անվան Ակադեմիայի սան է, որտեղ նա ընդգրկվել է ավագ եղբոր և հոր (ֆուտբոլային մարզիչ) հետ։ Պրոֆեսինալ կարիրան սկսել է ՊՖԼ «Ակադեմիա» ակումբում, որի կազմում նորամուտը կատարել է 2010 թվականի ապրիլի 25-ին «ՍՕՅՈՒԶ-Գազպրոմ» ակումբի դեմ խաղում՝ փոխարինման դուրս գալով  խաղի 60-րդ րոպեին։ 2013 թվականին հունվարի 18-ին պայմանագիր է կնքել ՖԱԼ «Ռոտոր» ակումբի հետ, որտեղ ժամանկին հանդես էր եկել։ 2014 թվականի ամռանը տեղափոխվել է լիգայի մեկ այլ ակումբ, Սարատովի «Սոկոլ», որի կազմում անցկացրել է երկու մրցաշրջան։ 2016 թվականի ամռանը դարձել է Կրասնոյարսկի «Ենիսեյ» ակումբի խաղացող, որտեղ անցկացրել է 12 հանդիպում։ 2017 թվականի փետրվարի 4-ին վարձավճարով տեղափոխվել է ՊՖԼ «Սպարտակ» (Սանկտ Պետերբուրգ) ակումբ, որի հետ դարձել է «Արևմուտք» տարածաշրջանի հաղթող և ստացել հնարավորություն խաղալ ՖԱԼ-ում։ Մրցաշրջանի ավարտին ակումբի հետ կնքել է լիարժեք պայմանագիր։ 2017 թվականի դեկտեմբերի 11-ին վերադարձել է «Ռոտոր»։


=== Կարիերան հավաքականում ===
2013 թվականի մարտի 26-ին կատարել է նորամուտը Ռուսաստանի երիտասարդական հավաքականի կազմում՝ 2015 թվականի Եվրոպայի առաջնության որակավորման փուլի Անդորրայի հավաքականի դեմ խաղում, որտեղ անցկացրել է խաղի ամբողջ 90 րոպեն և 18-րդ րոպեին աչքի է ընկել գոլով։


== Ձեռքբերումներ ==


=== Ակումբային ===
 «Դինամո» ՍՊ

 ՊՖԼ առաջնության հաղթող («Արևմուտք» տարածաշրջան) - 2016/2017


=== Անձնական ===
ՊՖԼ «Ուրալ-Պովոլժե» տարածաշրջանի լավագույն ռմբարկու - 2011/2012 (25 գոլ)


== Ընտանիք ==
Հայրը՝ Ստանիսլավ Յուրևիչ Կորոտաև (ծնվել է 1966 թվականին), ֆուտբոլային մարզիչ։ Աշխատել է «Զենիթ-Իժևսկ», «Չերտանովո», Կոնոխլյովի անվան Ակադեմիա ակումբներում, ինչպես նաև Ռուսաստանի մինչև 15 տարեկանների հավաքականում։
Եղբայրը՝ Եվգենի Կորոտաև (ծնվել է 1989 թվականին), 2006 թվականին մինչև 17 տարեկանների հավաքականի կազմում դարձել է Եվրոպայի առաջնության հաղթող։ Եզրափակչում հետխաղյա 11 մետրանոցների ժամանակ խփել է որոշիչ գնդակը։ Հանդես է եկել ՊՖԼ ակումբներում։


== Ծանոթագրություններ ==
Բենտոն շրջան (Միսսուրի)

Անվան այլ կիրառումների համար տե՛ս՝ Բենտոն շրջան (այլ կիրառումներ)Բենտոն շրջան (անգլ.՝ Benton County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.829 կմ² է, բնակչությունը՝ 19.056 մարդ (2010 թ. տվյալներով)։ Շրջկենտրոնն է Ուորսոու բնակավայրը։ Կազմավորվել է 1835 թ.։
Սրնգենի

Սրնգենի (լատ.՝ Philadelphus) , կիպրոս, կեղծ հասմիկ, հորտենազգիների (Hydrangeaceae) ընտանիքի տերևաթափ թփերի ցեղ։ Գրանցված է ՀՀ Կարմիր գրքում։


== Անվանում ==
Լատիներեն անվանումը գալիս է հուն․՝ φιλέω (phileo) - սիրել և ἀδελφός (adelphos) - եղբայր, որը նշում է սերտ կապը այլ տեասկաների հետ


== Տարածում ==
Հանդիպում է հյուսիս–արևելյան մարզերի կաղնու, բոխու, հաճարենու անտառներում (1000-1800 մ)։ Տարածված է նաև Եվրոպայում, Արևելյան Ասիայում և Հյուսիսային Ամերիկայում։.


== Բուսաբանական նկարագիր ==
Թփերը բարձր են, մինչև 3 մ է։ Տերևները պարզ են, հակադիր, երկարավուն-էլիպսաձև։ Ծաղկաբույլը ողկուզանման է, ծաղիկները՝ սպիտակադեղնավուն, բուրավետ։ Ծաղկում է մայիս-հունիսին։ Պտուղը տուփիկ է։ Բազմանում է սերմերով, կտրոններով և արմատային մացառներով։ Հողի նկատմամբ պահանջկոտ չէ, չորադիմացկուն է։ Բնափայտից ստանում են սև ներկ։ Մեղրատու է։


== Դասակարգում ==


===== Տաքսոնոմիա =====
Սրնգենիի դասը մտնում է Hydrangeoideae ենթաընտանիքի, հորտենազգիների (Hydrangeaceae) ընտանիքի (Hydrangeaceae) կարգի մեջ։


===== Տեսակներ =====

Հայտնի է 50, ՀՀ-ում՝ 1 տեսակ՝ սրնգենի կովկասյան (P. caucasicus)։ 
Ներառում է մոտ 60 տեսակ, նրանցից մի քանիսը.
ՀիբրիդներPhiladelphus ×congestus Rehder
Philadelphus ×cymosus Rehder
Philadelphus ×insignis Carrière
Philadelphus ×lemoinei Lemoine, հիբրիդ P. coronarius և P. microphyllus
Philadelphus ×magnificus Koehne
Philadelphus ×maximus Rehder
Philadelphus ×monstrosus Rehder
Philadelphus ×nivalis Jacq.
Philadelphus ×pendulifolius Carrière
Philadelphus ×purpureomaculatus Lemoine - հիբրիդ P. coulteri և P. ×lemoinei
Philadelphus ×virginalis Rehder


== Տնտեսական արժեք և օգտագործում ==
Մեղուները ծաղիկներից վերցնում են նեկտարը և ծաղկափոշին։ Ռուսաստանում ընդունված էր սրնգենու փայտից տարբեր ծխափողեր պատրաստել, այստեղից էլ ռուսերեն «чубушник» անվանումը, իսկ Հայաստանում սրենգենու փայտից պատրաստել են սրինգներ։ Բույսը երբեմն սխալմամբ անվանում են ժասմին կամ հասմիկ։ Հայաստանի տարածքում հյուսիս–արևելյան անտառներում աճում է կովկասյան սրնգենին, որը գրանցված է հայկական «Կարմիր գրքում»։ Կիրառվում է դեկորատիվ նպատակներով։ Երևանում սրնգենու թփերն ամենուրեք են, ծաղկում են մայիս-հունիսին։


== Ծանոթագրություններ ==


== Գրականություն ==
Есина Н. Ваш милый друг чубушник // Цветоводство : журнал. — 2002. — № 4.
Дьякова Т. Чубушники // В мире растений : журнал. — 2003. — № 8.
Пенезева Н. Льёт жасмин благоуханье (Чубушники в Главном ботаническом саду) // Цветоводство : журнал. — 2009. — № 3. — С. 16—19. — ISSN 0041-4905.


== Արտաքին հղումներ ==
Чубушник в Энциклопедии декоративных садовых растений
Philadelphus sur hortiauray.com Archived 2009-04-16 at the Wayback Machine.
Philadelphus sur aujardin.com
Graines de Philadelphus coronarius
Աննավանք

Աննավանք, գյուղ Արևմտյան Հայաստանում, Վանի վիլայեթի Թիմարի գավառում, Վան քաղաքից հյուսիս, Մարմետ գետի աջ ափին։ Ենթադրվում է, որ ուրարտական Անիաշտանիան է, իսկ միջնադարում հայտնի էր Անստան անունով։ XX դ. սկզբներին ուներ 56 տուն հայ բնակիչ, որոնք զբաղվում էին երկրագործությամբ, այգեգործությամբ և անասնապահությամբ։ Գյուղում կար եկեղեցի (Ս. Աստվածածին)։ Գյուղի բնակիչները 1915-ին մասնակցել են Վանի հերոսամարտին, ապա նահանջող ռուսական զորքերի հետ գաղթել ու բնակություն են հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր
79-րդ հյուսիսային զուգահեռական

79-րդ հյուսիսային զուգահեռականը Երկրի կենտրոնով և հասարակածի վրայի համապատասխան 
կետերի հետ 79°-ի անկյուն կազմող կետերից կազմված շրջանագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով և Ասիայով։


== Ցերեկվա տևողությունը ==
Ամառային արևադարձի ժամանակ արևը երևում է ամբողջ օրվա ընթացքում (Բևեռային ցերեկ)։ 
Ձմեռային արևադարձի ժամանակ արևը չի երևում (Բևեռային գիշեր)։


== Բնութագրական տվյալներ ==
Հեռավորությունը հյուսիսային բևեռից 1229 կմ է։ 
Երկարությունը 7 671 կմ է, որը կազմում է հասարակածի երկարության 19․1%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
78-րդ հյուսիսային զուգահեռական
80-րդ հյուսիսային զուգահեռական
79-րդ հարավային զուգահեռական


== Ծանոթագրություններ ==
Իրակլի Օչիաուրի

Իրակլի Օչիաուրի (վրաց.՝ ირაკლი ოჩიაური, ռուս.՝ Иракли Очиаури, նոյեմբերի 20, 1924(1924-11-20), Թիֆլիս, ԱԽՖՍՀ, ԽՍՀՄ - դեկտեմբերի 4, 2015(2015-12-04)), վրացի ժամանակակից նկարիչ և քանդակագործ։ Արժանացել է Շոթա Ռուսթավելու անվան մրցանակի, որ Վրաստանում արվեստի ու գրականության բնագավառում շնորհվող բարձրագույն մրցանակն է։


== Կենսագրություն ==
1945 - 1951 թվականներին սովորել է Թբիլիսիի գեղարվեստի պետական ակադեմիայի քանդակագործության ֆակուլտետում պրոֆեսոր Սիլովան Կակաբաձեի, ապա Յակոբ Նիկոլաձեի մոտ։
Իրակլի Օչիաուրիի դիսերտացիան նվիրված էր Վաժա Փշավելային։ Իրակլի Օչիաուրին ցուցահանդեսների է մասնակցում 1953 թվականից։ Նրա առաջին գործը՝ Մարինե Կուբանեիշվիլիի դիմանկարը, առանձնակի ուշադրության արժանացավ Մոսկվայում անցկացվող ցուցահանդեսի ժամանակ, ինչի շնորհիվ Իրակլի Օչիաուրին դարձավ ԽՍՀՄ նկարիչների միության անդամ։
Նույն տարում՝ 1953 թվականին, Իրակլի Օչիաուրին ստեղծեց իր առաջին հարթաքանդակը՝ Յակոբ Նիկոլաձեի դիմապատկերը։
1952-1962 թվականներին շարունակել է աշխատել քանդակագործության բնագավառում, մասնակցել է ցուցահանդեսների ու մրցույթների։
Իրակլի Օչիաուրելի է ստեղծել մարգարիտ որոնողների քանդակը, որ տեղադրված է Պիցունդայում, Ալեքսանդր Կազբեգիի արձանը Ստեպանցմինդայում, Վաժա Փշավելայի արձանը Դուշեթում։ Նա աշխատում է նաև գրաֆիկայի ու նկարչության բնագավառներում։
Իրակլի Օչիաուրին Վրաստանի ժողովրդական նկարիչ է ու Վրաստանի ճարտարագիտական համալսարանի պրոֆեսոր։
Իրակլի Օչիաուրին Համաշխարհային ցուցահանդեսների է մասնակցել Մոնրեալում (Կանադա) և Օսակայում (Ճապոնիա)։
Նա անհատական ցուցահանդեսներ է ունեցել Նորվեգիայում, Ավստրիայում, Արևմտյան և Արևելյան Գերմանիաներում, Սիրիայում, Բելգիայում, Հորդանանում, Ճապոնիայում։


== Ծանոթագրություններ ==


== Արտաքին հղումներ ==
Ираклий Очиаури: «Я служу искусству и Грузии» Archived 2015-03-15 at the Wayback Machine.
Բենկա

Բենկա, գյուղ (գյուղաքաղաք) Արևմտյան Հայաստանում, պատմական Խարբերդի վիլայեթի Ակնի գավառակում։ Գտնվում էր Ակն քաղաքից 35 կմ հեռավորթյան, Եփրատի ափին, շրջապատված անմատչելի ժայռերով ու կիրճերով։
Այժմ կրում է Ադաթեփե անվանումը, վարչականորեն պատկանում է Թուրքիայի Սիվասի մարզի Դիվրիղիի շրջանին։


== Անվան ստուգաբանություն ==
Ըստ կիսաավանդական պատմության գյուղը հիմնադրվել կամ նորոգվել է Վասպուրականի վերջին թագավոր Սենեքերիմի Բենիկ իշխանը և նրա անունից էլ ծագել է գյուղի անվանումը։ Թուրքերը գյուղը կոչում են Բինկյան։
Հ. Մանանդյանը ելնելով բնակավայրի արևմտահայ գրության Պինգան տարբերակից, նրա մեջ տեսնում է խեթական և ասորեստանյան արձանագրություններում հիշատակված Պիգգայնարեշշա քաղաքի անունը։


== Աշխարհագրություն ==
Բնակավայրն ուներ ամուր դիրք։


== Պատմություն ==
Հիմնականում եղել է հայաբնակ բնակավայր և հանդիսացել է գավառի ամենանշանավոր գյուղերից մեկը։ Աչքի է ընկել 1895-1896 թվականների կոտորածների ժամանակ իր ինքնապաշտպանական մարտերով։ Գյուղն ավերվել է 1915 թվականի Մեծ եղեռնի ժամանակ։


== Տնտեսություն ==
Բնակչության հիմնական զբաղմունքը գյուղատնտեսությունն ու արհեստներն էր։ Մասամբ նաև զբաղվում էին առևտրով։


== Պատմամշակութային կառույցներ ==
Բենկան ուներ Ս. Աստվածածին, Ս. Հրեշտակապետ և Երեք Մանկունք անուններով եկեղեցիներ և 3 ուխտատեղիներ։ Գյուղի շրջակայքում կան մի քանի եկեղեցիների մնացորդներ։ Ըստ մասնագետների այստեղ է նաև գտնվում Քրվիկ բերդը։ Եփրատի վրա գցված փայտե կամրջով նա միացած էր դաշտի հետ։ Կամուրջն ամեն երեկո հատուկ դռներով փակվում էր։


== Կրթություն ==
Գյուղն ուներ Մեսրոպյան՝ արական, և Նունեյան՝ օրիորդաց վարժարաններ


== Անվանի մարդիկ ==
Բենկայում են ծնվել բանաստեղծ Միսաք Մեծարենցը և հեղափոխական Բաբկեն Սյունին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շելթոն Բենջամին

Շելթոն Ջեյմս Բենջամին (անգլ.՝ Shelton James Benjamin, հուլիսի 9, 1975(1975-07-09), Orangeburg, Հարավային Կարոլինա, ԱՄՆ), ամերիկացի պրոֆեսիոնալ ըմբշամարտիկ (ռեստլեր) և նախկին օլիմպիական ըմբիշ։ Առավել հայտնի է «WWE» և «ROH» կազմակերպություններում ելույթ ունենալու տարիներից։ Ներկա պահին հանդես է գալիս «New Japan Pro Wrestling» (NJPW) կազմակերպությունում՝ Շելթոն Էքս Բենջամին (Shelton X Benjamin) ռինգային անվամբ։
Մինչև ռեստլինգով զբաղվելը, հանդես է եկել օլիմպիական ըմբշամարտի մրցասպարեզում, ավագ դպրոցն ավարտելուց հետո հաճախելով Լասենի համայնքային քոլեջ և հաղթանակներ տանելով NJCAA առաջնությունում, ինչպես ըմբշամարտի, այնպես էլ թեթև աթլետիկայի մրցույթներում։ Քոլեջից հետո համալսարանային առաջնություններում ներկայացրել է Մինեսոտայի համալսարանը։ Համալսարանն ավարտելուց հետո սկզբնապես որոշում է կայացրել որակավորվել 2000 թվականի Սիդնեյի օլիմպիական խաղերի մասնակցության համար, սակայն գերադասել է մուտք գործել ռեստլինգի արդյունաբերություն։
Մասնագիտական կարիերան մեկնարկել է «WWE»-ի նախկին կրտսեր առաջնությունում՝ «Ohio Valley Wrestling»-ում (OVW), որտեղ ելույթներ ունենալու ընթացքում 4 անգամ նվաճել է OVW հարավային թիմային տիտղոսները (որոնցից 3-ը՝ Մինեսոտայի համալսարանի թիմակից Բրոք Լեզնարի հետ)։ 2002 թվականին «WWE»-ի հիմնական կազմ տեղափոխվելուց հետո, Քուրտ Էնգլի և Չառլի Հաասի հետ ձևավորում է «Թիմ Էնգլ» խմբավորումը, իսկ ավելի ուշ «Աշխարհի լավագույն թիմ» անվամբ Հաասի հետ հանդես գալիս թիմային դիվիզիոնում։ «WWE»-ում ելույթներ ունենալու տարիներին 3 անգամ նվաճել է WWE միջմայրցամաքային, և 1 անգամ՝ WWE Միացյալ Նահանգների և 2 անգամ՝ WWE թիմային չեմպիոնական տիտղոսները։


== Ծանոթագրություններ ==


== Արտաքին հղումներ ==

Պաշտոնական կայք Archived 2011-04-30 at the Wayback Machine.(անգլ.)
Էջը NJPW պաշտոնական կայքում(ճապոներեն)
Էջը GFW պաշտոնական կայքււմ(անգլ.)
Էջը WWE.com կայքււմ(անգլ.)
Էջը IMDb կայքում (անգլ.)
Սայիդ Հալիմ փաշա

Սայիդ Հալիմ փաշա (հունվարի 18, 1865(1865-01-18) կամ հունվարի 28, 1865(1865-01-28), Կահիրե, Եգիպտոս - դեկտեմբերի 6, 1921(1921-12-06), Հռոմ, Իտալիա), թուրք պետական գործիչ։ Երիտթուրքերի պարագլուխներից և հայերի ցեղասպանության գլխավոր հանցագործներից։ Հայտնի էր իր տեսական աշխատություններով։ Գտնում էր որ իսլամ, ի տարբերություն առաջընթացը «խոչընդոտող» քրիստոնեության, ժողովրդավարական կրոն է՝ հիմնված իրավահավասարության և անձն, ազատության վրա։ Այդ պատճառով, ըստ Սայիդ Հալիմի, իսլամական աշխարհում անհարկի է պայքարը ժողովրդավարության և ազատության համար։ 1913 թվականին նշանակվել է մեծ վեզիր՝ միաժամանակ կատարելով «Միություն և առաջադիմություն» կուսակցության գլխավոր քարտուղարի պարտականությունները։ Առաջին աշխարհամարտի (1914-1918) վերջին շրջանում մեծ վեզիրի պաշտոնը զիջել է Թալեաթին Մուդրոսի զինադադարից (1918) հետո ձերբակալվել է և պատասխանատվության ենթարկվել իբրև պատերազմի հանցագործ և հայերի տեղահանության ու ցեղասպանության կազմակերպման մասնակից։ Կարողացել է փրկվել է պատժից և աքսորվել Մալթա, իսկ 1921 թվականին ազատ արձակվել։
1921 թվականի դեկտեմբերի 6-ին Հռոմում Սայիդ Հալիմին սպանել է հայ վրիժառու Արշավիր Շիրակյանը։
Տոռիլա

Տոռիլա (էստ․՝ Torila), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Երրորդություն եկեղեցի (Յագոդինկա)

Սուրբ Երրորդություն եկեղեցի (ռուս.՝ Церковь Троицы Живоначальной), ուղղափառ տաճար Ռուսաստանի Դաշնության Ռոստովի մարզի Օկտյաբրսկի շրջանի Յագոդինկա խուտորում։ Ենթարկվում է Շախտիի և Միլլերովոյի թեմի Նիժնեդոնսկի գործակալությանը։
Հասցեն` 346478, Ռոստովի մարզ, Օկտյաբրսկի շրջան, Յագոդինկա խուտոր, Շկոլնայա փողոց, 24։


== Պատմություն ==
Առաջին փայտե եկեղեցին Յագոդինկա խուտորում հայտնվել է 19-20-րդ դարերի սահմանագծին, երբ այստեղ է տեղափոխվել Բեսսերգենևսկայա ստանիցայի հին փայտե եկեղեցին։ Այն գործել է մինչև 1937 թվականը, երբ տաճարը փակվել է և օգտագործել որպես հացահատկի պահեստ և վերանորոգման արհեստանոցներ։ 1970-ական թվականների վերջին փայտե եկեղեցին այրել են։
Տաճարի վերականգնման նախաձեռնողը ԽՍՀՄ փլուզումից հետո դարձել է Ռոստովի մարզի գյուղատնտեսության նախկին նախարար, Դոնի գյուղատնտեսության գիտահետազոտական ինստիտուտի տնօրենը 2008-2010 թվականներին Վյաչեսլավ Վասիլենկոն, որի հայրենիքը Օկտյաբրսկի շրջանն է։
Սուրբ Երրորդություն նոր քարե տաճարը սկսել է կառուցվել 2007 թվականին։ Այն օծվել է 2008 թվականին։
Տաճարի վանահայրն է ավագ երեց Նիկոլայ Ֆիլիմոնովը։


== Ծանոթագրություններ ==


== Արտաքին հղումներ ==
Троицы Живоначальной, церковь хутора Ягодинка
Нижнедонское благочиние. Все церкви и монастыри.
В Свято-Троицком Архиерейском подворье хутора Ягодинка пребывают особо чтимые святыни Archived 2017-03-22 at the Wayback Machine.
Автобус доставляет верующих в Свято-Троицкий храм хутора Ягодинка
Կանա (Բելայայի վտակ)

Կանա (ռուս.՝ Кана), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վիչեգդա գետի ձախ ափին՝ 1065 կմ հեռավորության վրա։ Գետի երկարությունը 94 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200212111100017461
Հիդրոլոգիական ուսումնասիրությունների կոդը - 111101746
Ավազանի կոդը - 10.01.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Երվանդ Ամադունի

Երվանդ Վահան Ամադունի (անգլ.՝ Yervant Vahan Amadouni, հունիսի 15, 1902, Սեբաստիա, Օսմանյան կայսրություն — մայիս, 1968, Ֆիլադելֆիա, Փենսիլվանիա, ԱՄՆ), ամերիկահայ նկարիչ։
Երվանդ Ամադունին ծնվել է 1902 թվականին` Արևմտյան Հայաստանի Սեբաստիա քաղաքում։ Վաղ կյանքի մասին հայտնի է, որ Բագրատ Ամատունու որդին էր և ընտանիքն ապրել է Հալեպում։ Վերապրել է Հայոց ցեղասպանությունը։
1923 թվականի դեկտեմբերին Երվանդ Ամադունին տեղափոխվել է Նյու Յորք` հորեղբոր մոտ։
Երվանդ Ամադունին ամուսնացած էր Հասմիկ Ռութ Ամադունու (օրիորդական ազգանունը` Հուսուսյան) հետ։
Երվանդ Ամադունին ամերիկահայ նկարիչ-աբստրակցիոնիստ Վահան Բագրատ Ամադունու հորեղբայրն է։
Երվանդ Ամադունին հիմնականում նկարել է բնանկարներ։


== Պատկերասրահ ==


== Ծանոթագրություններ ==
Համաշխարհային սրճարան (մեթոդ)

Համաշխարհային սրճարան (անգլ.՝ World Cafe), գիտելիքի փոխանակման համակարգված խոսակցական գործընթաց, որի ընթացքում խմբերի բաժանված մարդիկ քննարկում են հստակ ինչ-որ թեմա։ Մեթոդի կիրառման ժամանակ սեղանները տեղադրվում են սրճարանների սեղանների նման՝ միմյանցից որոշակի հեռավորության վրա։ Մեթոդի կիրառման ընթացքում, ֆորմալ գործընթացներն ապահովելու համար, մոդերատորը հնարավորություն է տալիս խոսելու բոլորին։ Չնայած ձևակերպված հարցերը կարող են հստակեցվել մեթոդի կիրառման հենց սկզբում, վերջնարդյունքները կամ եզրահանգումները չեն լուծվում նախապես։ Ենթադրվում է, որ խմբային քննարկումները կարող են փոխել մարդկանց պատկերացումները և քաջալերել կոլեկտիվ գործողությունների։ Մեթոդի կիրառման նվազագույն սահմանն առնվազն 12 մարդ է, սակայն մասնակիցների առավելագույն քանակ սահմանված չէ։ Օրինակ, Իսրայելում 2011 թվականին «1000 սեղան» խորագրով միջոցառումը համաժամանակյա կազմակերպվել էր մի քանի քաղաքներում՝ սոցիալական արդարության դեմ բողոքի միջոցառումների շրջանակներում, որոնց մասնակցել է շուրջ 1000 մարդ։


== Գիտելիքի սրճարան ==
Գիտելիքի սրճարան մեթոդը մշակել է Դևիդ Գուրտենը, որի ժամանակ չեն կիրառվում սեղաններ, չկա հիմնական քննարկման թեմա կամ հարցեր՝ փոքրաթիվ խմբերի կողմից։ Քննարկումները չեն համակարգվում մոդերատորի կողմից։ Հիմնական առանձնահատկությունն այն է, որ ավելի մեծ տեղ է հատկացվում խմբային համընդհանուր քննարկումներին, քան թե վերջնական տեսակետի արտահայտմանը։


== Տես նաև ==
Բոհմի երկխոսություն
Երկխոսություն
Երկխոսության քարտեզագրում
Ուսման ցիկլ
Բաց տարածության տեխնոլոգիա
Հանրային խորհրդատվություն


== Ծանոթագրություններ ==


== Գրականություն ==
Allee Verna (նոյեմբերի 3, 2009)։ The Future of Knowledge։ Routledge։ էջ 146–148։ ISBN 9781136357893 
Brown Juanita, Isaacs David, The World Café Community (2005)։ The World Café: Shaping Our Futures Through Conversations That Matter։ Berrett-Koehler Publishers։ էջ 96–98։ ISBN 9781605092515 
Gronau Norbert (2002)։ «The Knowledge Café – A Knowledge Management System and Its Application to Hospitality and Tourism»։ Journal of Quality Assurance in Hospitality & Tourism 3 (3–4): 75–88։ doi:10.1300/J162v03n03_05 
Kazi Abdul Samad (նոյեմբերի 30, 2004)։ Knowledge Management in the Construction Industry: A Socio-Technical Perspective։ IGI Global։ էջ 61։ ISBN 9781591403623 
Pasher Edna, Ronen Tuvya (2011)։ The Complete Guide to Knowledge Management։ John Wiley & Sons։ էջ 112–114։ ISBN 9781118001400 
Ramjugernath Deresh (2015)։ ICIE 2015 3rd International Conference on Innovation and Entrepreneurship։ Academic Conferences Limited։ էջ 191–193։ ISBN 9781910309919 
Skyrme David (հունիսի 14, 2012)։ Capitalizing on Knowledge։ Routledge։ էջ 125–։ ISBN 9781136422928 
Yendol-Hoppey Diane, Dana Nancy Fichtman (2010)։ Powerful Professional Development։ Corwin Press։ էջ 83–։ ISBN 9781412979757 


== Արտաքին հղումներ ==
The World Café website
The World Café Community website
The Knowledge Café website
Պոլիգնոտոս

Պոլիգնոտոս (հուն․՝ Πολύγνωτος), ծնվել է՝ մ․թ․ա․ մոտ 510 թ., Թասոս կղզի մահացել է՝ անհայտ թվականին), հույն նկարիչ։ Ստեղծել է հերոսական ոգով դիցաբանական և պատմական թեմաներով որմնանկարներ Աթենքի պինակոտեկայում, Դելփիքի լեսքեում (կնիդոսցիների ժողովատուն), մոմանկարներ։ Գործերը չեն պահպանվել (հայտնի են Պավսիանոսի և այլ հեղինակների նկարագրություններից)։
Օրենջ շրջան (Նյու Յորք)

Օրենջ շրջան (անգլ.՝ Orange County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 2.173 կմ² է, բնակչությունը՝ 372.813 մարդ (2010 թ. տվյալներով)։ Շրջկենտրոնն է Գոշեն բնակավայրը։ Կազմավորվել է 1683 թ.։
Կոլոմակի շրջան

Կոլոմակի շրջան (ուկրաիներեն՝ Коломацький район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Կոլոմակ։


== Աշխարհագրություն ==
Շրջանի տարածքի մակերեսը կազմում է 330 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 7325 մարդ։ Բնակչության խտությունը կազմում էր 22,2 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Յուն Աթլե Գորդեր

Յուն Աթլե Գորդեր (նորվ.՝ Jon Atle Gaarder, նոյեմբերի 27, 1934(1934-11-27), Årnes, Ակերսհուս, Նորվեգիա - մարտի 14, 2020(2020-03-14)), դիվանագետ, Նորվեգիայի նախկին դեսպանը Սաուդյան Արաբիայում, Հնդկաստանում, Հարավսլավիայում, Լիտվայում։


== Կենսագրություն ==
Յուն Աթլե Գորդերը ծնվել է Օրնես քաղաքում, Նես կոմունա, Ակերսհուս նահանգ։ Մանկությունն անցել է Սկարնես քաղաքում, Սյոր Օդալ կոմունա, Հեդմարկ նահանգ։ Սովորել է Նորվեգիայի ռազմական ակադեմիայում և մինչև 1962 թվականին դիվանագիտական ծառայությանն անցնելը եղել է գործող սպա։ Գլխավորել է նորվեգական պատգամավորությունը ՆԱՏՕ-ի խորհրդում 1975-1979 թվականներին։ 1984 թվականին նշանակվել է Նորվեգիայի դեսպանը Սաուդյան Արաբիայում, նաև ներկայացրել է Նորվեգիան Արաբական Միացյալ Էմիրություններում, Եմենում և Օմանում։ 1990 թվականին նշանակվել է Հնդկաստանում դեսպան, լրացուցիչ ներկայացուցչությամբ՝ Շրի Լանկայում, Բանգլադեշում, Բութանում, Նեպալում և Մալդիվներում։ 1994-1996 թվականներին եղել է Հարավսլավիայում դեսպան, լրացուցիչ ներկայացուցչությամբ՝ Բուլղարիայում, Մակեդոնիայում և Ալբանիայում։ 1999-2001 թվականներին նա եղել է Նորվեգիայի դեսպանը Լիտվայում։
Յուն Աթլե Գորդերը «Սուրբ Օլաֆի միաբանության» մեծ խաչի ասպետ էր։ Բնակվել է Ֆոլում։


== Ծանոթագրություններ ==


== Արտաքին հղումներ ==
Նորվեգիայի արտգործնախարարության պաշտոնական կայք (նորվ.)
Թեքեյան մշակութային միություն (Սիդնեյ)

Թեքեյան մշակութային միության Սիդնեյի մասնաճյուղ, հիմնվել է 1984 թվականին Նուբար Պերպերյանի նախաձեռնությամբ, 1990 թվականից կոչվում է Վահան Թեքեյան հայկական մշակութային միություն։ Նպատակն է երիտասարդության հայեցի դաստիարակությունը, սփյուռք-հայրենիք մշակութային կապերի զարգացումը։ Միության ջանքերով ստեղծվել է Ավստրալիայի հայրենի արվեստագետների խումբը, որը գեղարվեստական գործունեություն է ծավալում գաղութում։ Գործում է միության «Էրեբունի» շաբաթօրյա ռադիոժամը, լույս է տեսնում «Միություն» ամսաթերթը։
Երեխաների վաճառքի և սեռական շահագործման հարցերով ՄԱԿ-ի հատուկ զեկուցող

Երեխաների վաճառքի և սեռական շահագործման հարցերով ՄԱԿ-ի հատուկ զեկուցող (անգլ.՝ Special Rapporteur on the Sale and Sexual Exploitation of Children), աշխատում է ՄԱԿ-ի մարդու իրավունքների խորհրդի անունից՝ ուսումնասիրելու աշխարհում երեխաների շահագործումը և առաջարկություններ է անում կառավարություններին՝ ինչպես վերջ տալ նման պրակտիկային։
Պաշտոնը ստեղծվել է 1990 թվականին ՄԱԿ-ի նախկին Մարդու իրավունքների հանձնաժողովի կողմից երեխաների առևտրային սեռական շահագործման և երեխաների վաճառքի հետ կապված աճող միջազգային անհանգստության պայմաններում։ Դրան հաջորդել են ՄԱԿ-ի Գլխավոր ասամբլեայիյի կողմից 1989 թվականի նոյեմբերի 20-ին Երեխայի իրավունքների կոնվենցիայի ընդունումը։ Այս միջազգային փաստաթղթում նշված է, որ «աշխարհի բոլոր երկրներում կան երեխաներ, ովքեր ապրում են բացառապես ծանր պայմաններում, և որ այդպիսի երեխաներին հատուկ ուշադրություն է պետք»։ 2000 թվականին աշխարհի գրեթե բոլոր երկրները ստորագրել և համաձայնել են կիրառել Կոնվենցիայի դրույթները։
Հատուկ զեկուցողը պարտավոր է հետաքննել ամբողջ աշխարհի երեխաների շահագործման դեպքերը և արդյունքների վերաբերյալ զեկույցներ ներկայացնել Գլխավոր ասամբլեային և ՄԱԿ-ի մարդու իրավունքների հանձնաժողովին՝ առաջարկություններ ներկայացնելով այդ երեխաների իրավունքների պաշտպանության վերաբերյալ։ Այս առաջարկությունները հիմնականում ուղղված են կառավարություններին, ՄԱԿ-ի այլ մարմիններին և հասարակական կազմակերպություններին։
2014 թվականի մայիսի 8-ին հատուկ զեկուցող է նշանակվել Մոդ դե բուր Բուկիկիոն, որի պաշտոնավարման ժամկետը 2017 թվականի մարտին երկարացվել է ևս երեք տարով։
Նախկին հատուկ զեկուցողներ՝

Նաջաթ Մաալլա Մջիդ (2008-2014)
Խուան Միգել Պետիտ (2001-2008)
Օֆելյա Կալսետաս-Սանտոս (1994-2001)
Վիտիտ Մունտարբհորն (1991-1994)


== Տես նաև ==
Երեխաների վաճառքի, երեխաների մարմնավաճառության և երեխաների պոռնոգրաֆիայի վերաբերյալ կամընտիր արձանագրություն
Հատուկ զեկուցող
ՄԱԿ-ի հատուկ զեկուցող
Երեխաների թրաֆիքինգ


== Ծանոթագրություններ ==


== Արտաքին հղումներ ==
Office of the UN High Commission for Human Rights
Special Rapporteur on the Sale of Children, Child Prostitution, and Child Pornography. International Justice Resource Center (IJRC)Կաղապար:Մանկապղծություն
Ապատե (աստվածություն)

Ապատե (հին հունարեն՝ Απάτη, Apátē), աստվածություն հունական դիցաբանությունում, խաբեության և ստի մարմանցումը։ Նրա մայրը Նիքսն էր՝ գիշերվա մարմնացումը։ Նրա հռոմեական համարժեք աստվածությունը Ֆրաուսն է (այսինքն՝ խարդախություն)։ Նրա տղամարդ կրկնօրինակը Դոլոսն է՝ խաբեության ոգին, իսկ նրա հակառակորդը Ալթեյան էր՝ ճշմարտության ոգին։


== Ընտանիք ==
Ապատեն նախասկզբնական աստվածներից մեկի՝ Էրեբոսի և Նիքսի դուստրն է։


=== Հեսիոդոսի պատմությունը ===


== Ծանոթագրություններ ==
Գյունդաշ Վերին

Գյունդաշ Վերին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Սոյգա (այլ կիրառումներ)

Սոյգա, կարող է վերաբերել՝

Սոյգա - գետ Ռուսաստանում, հոսում Արխանգելսկի մարզում
Սոյգա - գետ Ռուսաստանում, հոսում է Արխանգելսկի մարզում
Պեռնի

Պեռնի (էստ․՝ Pärni), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հրանտ Հովսեփյան (նկարիչ)

Անվան այլ կիրառումների համար տե՛ս՝ Հրանտ Հովսեփյան (այլ կիրառումներ)Հրանտ Սարգսի Հովսեփյան (փետրվարի 10, 1919(1919-02-10), Բյուրական, Էջմիածնի գավառ, Հայաստանի Առաջին Հանրապետություն - 1987, Երևան, Հայկական ԽՍՀ, ԽՍՀՄ), հայ նկարիչ։ ՀԽՍՀ վաստակավոր նկարիչ (1970)։ ԽՍՀՄ հայրենական պատերազմի մասնակից։


== Կենսագրություն ==
Հրանտ Հովսեփյանը ծնվել է 1919 թվականի փետրվարի 10-ին  Բյուրական գյուղում (այժմ՝ Հայաստանի Արագածոտնի մարզ)։ 1939 թվականին ավարտել է Երևանի Գեղարդ տեխնիկումը։ 


=== Մասնակցություն Հայրենական պատերազմին ===
Մասնակցել է Հայրենական մեծ պատերազմին։ Ծառայել է Խարկովում, 217-րդ հրաձգային գնդում, մասնակցել է Հյուսիսային Կովկասի, Կուբանի, Ղրիմի, Ուկրաինայի ազատագրման համար մղվող մարտերին։ 1943 թվականի փետրվարի 19-ին նկարիչն աջ ոտքից ծանր վիրավորվել է, տեղափոխվել հոսպիտալ։ Հովսեփյանը պարգևատրվել է Հայրենակամ մեծ պատերազմի 2-րդ աստիճանի շքանշանով, Կովկասի պաշտպանության համար և այլ մեդալներով, բազմիցս արժանացել է բանակի գլխավոր հրամանատարության շնորհակալագրերին։


=== Ստեղծագործական ուղի ===
1950 թվականին ավարտել է Երևանի գեղարվեստա-թատերական ինստիտուտը։ 1958-1964 թվականներին եղել է ՀԽՍՀ մշակույթի նախարարությանը կից շրջիկ արվեստանոց-ցուցահանդեսի գեղարվեստական ղեկավար, այնուհետև անցել է մանկավարժական գործունեության։ 1964-1987 թվականներին դասավանդել է ԵԳԹԻ-ում։ Ցուցահանդեսների մասնակցել է 1950 թվականից։ Ստեղծագործել է թեմատիկ կոմպոզիցիոն պատկերի, դիմանկարի, բնանկարի և նատյուրմորտի ժանրերում։ Լավագույն աշխատանքներից են՝ «Մեծ տան մայրը» (1959), «Հայրեր և որդիներ» (1965), «Աղավնաձոր» (1965), «Հնձվորները» (1980), «Հողը և մարդը» (1983), «Կժերով նատյուրմորտ» (1987), «Կոստան դային», «Աշնանային օր», «Հողի մշակ Սերոբ ամին» և այլն։ Անհատական ցուցահանդես է ունեցել Երևանում (1969 թ.)։


== Պարգևներ ==
Հայրենական մեծ պատերազմի 2-րդ աստիճանի շքանշան
Կովկասի պաշտպանության համար մեդալ


== Մատենագրություն ==
М. Казарян, Грант Овсепян, (буклет), Ереван, 1971 г.


== Ծանոթագրություններ ==


== Արտաքին հղումներ ==
Հրանտ Հովսեփյան
Օպստերլանդ

Օպստերլանդ (հոլ.՝ Opsterland ( արտասանություն)), համայնք Նիդերլանդների Ֆրիսլանդ մարզում։ Տարածքը 225,07 կմ² է, բնակչությունը՝ 29.638 (2011 թ.)։ Մեկ շնչի տարեկան միջին եկամուտը 12.500 եվրո է։
Կովացորեն դաշտային

Կովացորեն դաշտային (լատ.՝ Melampyrum arvense), խլածաղկազգիների ընտանիքին պատկանող դեղաբույս։


== Նկարագրություն ==
15-20 սմ բարձրությամբ, գլանաձև ցողունով, այլ բույսերի արմատներին ամրացող և դրանք որպես սննդի լրացուցիչ աղբյուր օգտագործող թույլ զարգացած արմատներով միամյա կիսամակաբույծ է։ Բարակ ճյուղերը ծածկված են մանր մազիկներով։ Տերևները ամբողջական են, հակադիր, սրածայր, նշտարաձև (մինչև 6 սմ երկարությամբ), գրեթե նստադիր կամ կարճ կոթուններով։ Ցողունների կամ ճյուղերի վերին մասում աճող ծաղիկներն առաջացնում են երկար, խիտ և հասկանման ծաղկաբույլեր։ Ստորին մակերեսի վրա երբեմն սև կամ շագանակագույն, ծաղկահյութ պարունակող թեփուկներ առաջացնող, խորը բաժանված սուր ատամիկներով ծաղկակիցները վարդագույն-ծիրանագույն են և ձվաձև-նշտարաձև։ Չորսանդամ, խողովակաձև-զանգակաձև թավոտ բաժակն ունի չորս սուր, նեղ-եռանկյունաձև ատամիկներ։ Բարակ գլանաձև խողովակով երկշուրթ դեղին կամ ծիրանագույն պսակը վերին մասում լայնանում է։ Չորս երկուժ առէջներով վերին շուրթը սաղավարտաձև է։ Ճարպային յուղով հարուստ և հյութալի ելուստներով օժտված երկարավուն հարթ սերմերով երկբուն պտուղը երկու կողքերից սեղմված ձվաձև տուփիկ է։


== Տարածվածություն ==
Աճում է միջին լեռնային գոտու դաշտերում, ճանապարհների եզրերին, նոսր անտառներում, իսկ որպես մոլախոտ՝ ցանքսերում և աղբավայրերում։ Հանդիպում է Տավուշի մարզում և Արցախում։ Մեղրատու և թունավոր բույս է։


== Նշանակություն ==
Բուժական նպատակներով օգտագործում են կանաչ զանգվածը, ծաղիկներն ու սերմերը։ Սերմերի երեփուկն օգտագործում են վնասատու միջատներին ոչնչացնելու համար։ Մանրացրած սերմերը տաք թրջոցների օգնությամբ օգտագործվում են որպես փափկացնող միջոց։


== Ծանոթագրություններ ==
Michael Jackson: Love Songs

Michael Jackson: Love Songs-ը հավաքածու է, որը թողարկվել է 2002 թվականի հունվարի 15-ին։ Այն մաս է կազմում Motown's Love Songs թողարկումների շարքին։ Այն պարունակում է 14 բալլադային երգ, որոնցից ոմանք կատարում է Jackson 5 խումբը։


== Երգացանկ ==
1, 2, 7, 11 և 14 երգերը կատարում է Jackson 5 խումբը.


== Աղբյուրներ ==
Փշավանց (Գյավաշի գավառ)

Անվան այլ կիրառումների համար տե՛ս՝ Փշավանց (այլ կիրառումներ)Փշավանց, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ժուռավլիխա (Կամիշնայայի վտակ)

Ժուռավլիխա (ռուս.՝ Журавлиха), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Կամիշնայա գետի աջ ափին՝ 8 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005837
Հիդրոլոգիական ուսումնասիրությունների կոդը - 115200583
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եզդինո

Եզդինո (ռուս.՝ Ездино), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիերզակ

Սիերզակ (ֆր.՝ Cierzac ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արշյակ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17106։


== Բնակչություն ==
Համայնքի բնակչությունը 2010 թվականին կազմում էր 249 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սիերզակի վիճակագրության ազգային ինստիտուտ (ֆր.)
Բլեքսբուրգ (Վիրջինիա)

Բլեքսբուրգ (անգլ.՝ Blacksburg), քաղաքատիպ ավան ԱՄՆ Վիրջինիա նահանգի Մոնտգոմերի շրջանում։ Տեղակայված է Բլու Ռիդջ և Ալեգանի լեռների միջև ընկած բարձրավանդակում։
Մտնում է Բլեքսբուրգ-Քրիստիանսբուրգ-Ռեդֆորդ ագլոմերացիայի կազմի մեջ։ 2010 թվականի դրությամբ բնակչությունը կազմում է 42 620։
Հիմնադրվել է 1798 թվականին։ Հայտնի է սպասարկման բարձր մակարդակով, բարձր կենսամակարդակով, քաղաքային անվտանգությամբ, բարենպաստ կլիմայով և ժամանցային վայրերի առատությամբ։ Քաղաքի զգալի մասը զբաղեցնում է Վիրջինիայի պոլիտեխնիկական ինստիտուտի (Վիրջինիա թեք) կամպուսը։
2011 թվականին «Businessweek» պարբերականի կողմից բնակավայրը որակվել է որպես «երեխաներ մեծացնելու համար լավագույն քաղաքն ԱՄՆ-ում»։


== Կլիմա ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)